มติเอกฉันท์ ไทยจัดเสือภูเขาชิงแชมป์เอเชีย 2020 เก็บแต้มลุยโอลิมปิก
มติเอกฉันท์ให้ไทยเป็นเจ้าภาพเสือภูเขาชิงแชมป์เอเชีย 2020 ในเดือน ก.พ.63 ที่เชียงราย หลังสมาคมสองล้อไทย ใช้จุดเด่นของ ถ้ำหลวงขุนน้ำนางนอน ในการเสนอแผนจนชนะใจกรรมการของสมาพันธ์จักรยานแห่งเอเชีย ซึ่งรายการดังกล่าวจะเป็นอีกสนามในการเก็บแต้มสะสมโควตาโอลิมปิกเกมส์ก่อนที่จะถึงเส้นตายในเดือน พ.ค.2563,เสธ.หมึก พลเอกเดชา เหมกระศรี นายกสมาคมกีฬาจักรยานแห่งประเทศไทยฯ เปิดเผยว่า จากการประชุมคณะกรรมการบริหารสมาพันธ์จักรยานแห่งเอเชีย หรือเอซีซี ครั้งที่ 1/2019 ที่นครดูไบ สหรัฐอาหรับเอมิเรตส์ เมื่อวันที่ 23 ก.พ.ที่ผ่านมา ซึ่งในเนื้อหาของการประชุมนั้น ที่ประชุมแสดงความยินดีกับชาติสมาชิกในเอเชียที่ประสบความสำเร็จเป็นอย่างสูงในการแข่งขันจักรยานระดับนานาชาติอย่างต่อเนื่องในรอบปี 2018 รวมถึงมีกิจกรรมการแข่งขันและการพัฒนาบุคลากรของภูมิภาคอย่างต่อเนื่องเช่นเดียวกัน,สำหรับในรอบปี 2019 เจ้าภาพการแข่งขันจักรยานชิงแชมป์เอเชียในประเภทต่างๆ ประกอบด้วย มาเลเซีย เจ้าภาพจักรยานบีเอ็มเอ็กซ์ ชิงแชมป์เอเชีย ระหว่างวันที่ 12-14 เม.ย./อุซเบกิสถาน เจ้าภาพจักรยานประเภทถนนชิงแชมป์เอเชีย ระหว่างวันที่ 23-28 เม.ย./เลบานอน เจ้าภาพจักรยานเสือภูเขาชิงแชมป์เอเชีย ระหว่างวันที่ 25-28 ก.ค. ต่างก็ รายงานความคืบหน้าและความพร้อมในการเป็นเจ้าภาพ รวมทั้งเกาหลีใต้ที่จะเป็นเจ้าภาพจัดการแข่งขันจักรยานประเภทลู่ชิงแชมป์เอเชีย 2020 ในเดือน ต.ค.2562 ก็ยืนยันความพร้อมโดยเฉพาะสนามเวลโลโดรมแห่งใหม่ที่เพิ่งสร้างเสร็จ,ทั้งนี้ ที่ประชุมแสดงความเป็นห่วงกรณีการแข่งขันประเภทลู่ที่เกาหลีใต้ ซึ่งเป็นครั้งแรกที่จะจัดคร่อมปีเป็นครั้งแรกเพื่อให้เข้ากับสถานการณ์การแข่งขัน โดยเฉพาะรายการใหญ่อย่างเวิลด์คัพและจักรยานลู่ชิงแชมป์โลก และเนื่องจากเป็นการแข่งขันก่อนปี 2020 ที่ประชุมมอบหมายให้ มร.อมาจิต ซิงห์ กิล หารือกับสหพันธ์จักรยานนานาชาติ หรือยูซีไอ ในเรื่องกรอบอายุของนักกีฬาที่จะลงแข่งขันว่าโดยเฉพาะในรุ่นเยาวชนที่กติกากำหนดอายุไว้ระหว่าง 17-18 ปีเท่านั้น เพื่อความชัดเจนสำหรับทุกฝ่าย,ที่น่ายินดีสำหรับวงการกีฬาสองล้อไทยก็คือ ที่ประชุมลงมติเป็นเอกฉันท์ให้ไทยเราได้เป็นเจ้าภาพจัดจักรยานเสือภูเขาชิงแชมป์เอเชีย 2020 หลังจากที่นายณัฐพงศ์ โลหิตนาวี ผู้ตัดสินกีฬาจักรยานนานาชาติ ในฐานะผู้แทนสมาคมกีฬาจักรยานแห่งประเทศไทยฯ นำเสนอแผนการจัดการแข่งขัน ซึ่งทางสมาคมกีฬาจักรยานฯบรรลุข้อตกลงเบื้องต้นกับจังหวัดเชียงรายที่จะรับเป็นเจ้าภาพในเดือน ก.พ.2563 โดยชูประเด็น แหล่งท่องเที่ยว ถ้ำหลวงขุนน้ำนางนอน หลังปรากฏการณ์ช่วย 13 ชีวิต ทีมหมูป่า ได้อย่างปลอดภัยและสร้างชื่อเสียงก้องโลก เป็นจุดขายในการนำเสนอเป็นแหล่งท่องเที่ยวที่จะให้นักปั่นเสือภูเขาที่มาแข่งขันได้เที่ยวชม,พลเอกเดชา กล่าวว่า สำหรับการแข่งขันจักรยานเสือภูเขาชิงแชมป์เอเชีย 2020 นั้น นักปั่น ครอสคันทรีทั้งชายและหญิงจะมีโอกาสที่จะเก็บคะแนนสะสมเพื่อลุ้นโควตาโอลิมปิกเกมส์ ในห้วงสุดท้าย ก่อนที่จะถึงเส้นตายการเก็บคะแนนสะสมในเดือน พ.ค.2563 ตามกำหนดของยูซีไอ ทั้งนี้นอกเหนือจากการคัดเลือกเจ้าภาพจักรยานเสือภูเขาชิงแชมป์เอเชียดังกล่าว ที่ประชุมกรรมการบริหารเอซีซี ยังได้พิจารณาคัดเลือกสหรัฐอาหรับเอมิเรตส์ ให้เป็นเจ้าภาพการแข่งขันจักรยานประเภทถนนชิงแชมป์เอเชีย 2021 และให้คาซัคสถานเป็นเจ้าภาพจัดการแข่งขันจักรยานประเภทลู่ ชิงแชมป์เอเชีย 2021 ด้วย.
มติเอกฉันท์ให้ไทยเป็นเจ้าภาพเสือภูเขาชิงแชมป์เอเชีย 2020 ในเดือน ก.พ.63 ที่เชียงราย ซึ่งรายการดังกล่าวจะเป็นอีกสนามในการเก็บแต้มสะสมโควตาโอลิมปิกเกมส์
เสธ.หมึก,พลเอกเดชา เหมกระศรี,จักรยานเสือภูเขาชิงแชมป์เอเชีย,เชียงราย,โอลิมปิก 2020